Document ID: 31995L0040

ΟΔΗΓΙΑ 95/40/ΕΚ ΤΗΣ ΕΠΙΤΡΟΠΗΣ της 19ης Ιουλίου 1995 για την τροποποίηση της οδηγίας 92/76/ΕΟΚ περί αναγνωρίσεως προστατευομένων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/93/ΕΟΚ της 21ης Δεκεμβρίου 1976 του Συμβουλίου περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 95/4/ΕΚ της Επιτροπής (2), και ιδίως το πρώτο εδάφιο του άρθρου 2 παράγραφος 1 στοιχείο η),
την οδηγία 92/76/ΕΟΚ της 6ης Οκτωβρίου 1992 της Επιτροπής περί αναγνωρίσεως προστατευομένων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα (3), όπως τροποποιήθηκε τελευταία από πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 2,
Εκτιμώντας:
ότι, βάσει της οδηγίας 92/76/ΕΟΚ, ορισμένες περιοχές της Κοινότητας αναγνωρίσθηκαν ως «προστατευόμενες περιοχές» όσον αφορά ορισμένους επιβλαβείς οργανισμούς για μια περίοδο η οποία λήγει την 1η Ιουλίου 1995 7
ότι, βάσει των νέων στοιχείων που παρασχέθηκαν από την Ελλάδα, την Ιταλία και την Γαλλία φαίνεται ότι δεν ενδείκνυται πλέον η διατήρηση των «προστατευόμενων περιοχών» που έχουν αναγνωρισθεί για τις εν λόγω χώρες και αφορούν, για την Ελλάδα τον Ips sexdentatus Boerner, για την Ιταλία τους Anthonomus grandis (Boh.) και Glomerella gossypii Edgerton και για τη Γαλλία τους Cephalcia lariciphila (Klug.), και Gilpinia hercyniae (Hartig), επειδή οι οργανισμοί αυτοί φαίνεται ότι εντοπίζονται σε συγκεκριμένα σημεία 7
ότι, βάσει των νέων στοιχείων που παρασχέθηκαν από τη Γαλλία και την Πορτογαλία φαίνεται ότι η έκταση των «προστατευόμενων περιοχών που έχουν αναγνωρισθεί για τις εν λόγω χώρες πρέπει να τροποποιηθεί σε ό,τι αφορά», για τη Γαλλία, τους Erwinia amylovora (Burr.) Winsl. et al. και για την Πορτογαλία τους Bemisia tabaci Genn. (Ευρωπαϊκοί πληθυσμοί), επειδή οι εν λόγω οργανισμοί φαίνεται τώρα ότι εμφανίζονται σε τμήματα των σχετικών προστατευόμενων περιοχών που έχουν καθοριστεί 7 ότι, επίσης, η έκταση των προστατευόμενων περιοχών που έχουν αναγνωρισθεί για το Ηνωμένο Βασίλειο και αφορούν τους οργανισμούς Cephalcia lariciphila (Klug.), Dendroctonus micans Kugelan, Gilpinia hercyniae (Hartig), Gremmeniella abietina (Lag.) Morelet, Hypoxylon mammatum (Wahl.) J. Miller και Pissodes spp. (Ευρωπαϊκό) και αφορούν για την Πορτογαλία τους Dendroctonus micans Kugelan, lps amitinus Eichhof, lps cembrae Heer, lps duplicatus Sahlberg και lps typographus Heer πρέπει να τροποποιηθούν ώστε να λαμβάνεται υπόψη ο ρόλος των φυτών που είναι ξενιστές των συγκεκριμένων οργανισμών 7
ότι, από ορισμένα στοιχεία που παρασχέθηκαν από τη Σουηδία και τη Φινλανδία, προκύπτει ότι η προστατευμένη περιοχή που έχει αναγνωρισθεί στη Σουηδία και αφορά τον οργανισμό Leptinotarsa decemlineata Say πρέπει να επεκταθεί και να αναγνωρισθεί προστατευμένη περιοχή στη Φινλανδία για τον οργανισμό Leptinotarsa decemlineata Say 7
ότι, επιπλέον, η αναγνώριση προστατευμένων περιοχών ήταν προσωρινή έως ότου, από τα αποτελέσματα των κατάλληλων μελετών που διεξάγονται υπό την εποπτεία εμπειρογνωμόνων της Επιτροπής, επιβεβαιωθεί ότι ένας ή περισσότεροι από τους επιβλαβείς οργανισμούς τους οποίους αφορά η αναγνώριση των συγκεκριμένων περιοχών ως προστατευμένων δεν ενδημούσαν ή δεν ήταν εγκατεστημένοι στις εν λόγω περιοχές σύμφωνα με το άρθρο 2 παράγραφος 1 στοιχείο η) της οδηγίας 77/93/ΕΟΚ 7
ότι για ορισμένες προστατευμένες περιοχές σημειώθηκαν εξελίξεις ως προς τους εν λόγω επιβλαβείς οργανισμούς και τις αντίστοιχες μελέτες 7 ότι, γι' αυτό το λόγο, ενδείκνυται η παράταση της προσωρινής αναγνώρισης για περαιτέρω χρονικό διάστημα ώστε να διευκολυνθεί η συλλογή στοιχείων για τις εξελίξεις που σημειώθηκαν και που πρέπει να αξιολογηθούν από τους εν λόγω εμπειρογνώμονες της Επιτροπής 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το άρθρο 1 της οδηγίας 92/76/ΕΟΚ αντικαθίσταται από το ακόλουθο κείμενο:
«Οι περιοχές της Κοινότητας που απαριθμούνται στο παράρτημα αναγνωρίζονται ως "προστατευόμενες περιοχές" κατά την έννοια του άρθρου 2 παράγραφος 1 στοιχείο η) της οδηγίας 77/93/ΕΟΚ, όσον αφορά τους επιβλαβείς οργανισμούς που συνοδεύουν τα ονόματα των εν λόγω περιοχών στο παράρτημα 7 στην περίπτωση του στοιχείου α) σημεία 1, 2, 3, 4, 7, 8, 9, 10, 11, 14, 15 και 17, του στοιχείου β) σημεία 1, 2 και 3, του στοιχείου γ) σημεία 1, 2, 3, 4 και 5 και του στοιχείου δ) σημεία 1, 3 και 4, οι συγκεκριμένες περιοχές αναγνωρίζονται για μια χρονική περίοδο που λήγει την 1η Απριλίου 1996.
Στην περίπτωση της Δημοκρατίας της Αυστρίας, της Δημοκρατίας της Φινλανδίας και και του Βασιλείου της Σουηδίας, οι εν λόγω περιοχές αναγνωρίζονται μέχρι τις 31 Δεκεμβρίου 1996.».
Άρθρο 2
Η οδηγία 92/76/ΕΟΚ τροποποιείται όπως ορίζεται στο παράρτημα της παρούσας οδηγίας.
Άρθρο 3
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιουλίου 1995. Πληροφορούν αμέσως την Επιτροπή σχετικά.
Όταν τα κράτη μέλη θεσπίζουν τα εν λόγω μέτρα, πρέπει να περιλαμβάνεται παραπομπή στην παρούσα οδηγία ή να συνοδεύονται από την εν λόγω παραπομπή κατά την επίσημη δημοσίευσή τους. Η διαδικασία για την εν λόγω παραπομπή θεσπίζεται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία. Η Επιτροπή ενημερώνει σχετικά τα λοιπά κράτη μέλη.
Άρθρο 4
Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 5
Η παρούσα οδηγία απευθύνεται στα κράτη μέλη.
Βρυξέλλες, 19 Ιουλίου 1995.

Labels: 16
10
0
6
18